जयपुर | भारतीय वनसेवा के 1988 बैच के पांच अफसरों
जयपुर | भारतीय वनसेवा के 1988 बैच के पांच अफसरों को झटका लग सकता है। उन्हें अतिरिक्त प्रधान मुख्य वन संरक्षक (एपीसीसीएफ) बनने के लिए एक साल का और इंतजार करना पड़ सकता है। इस बैच में अफसरों की संख्या सबसे अधिक नौ होने के कारण वन और कार्मिक विभाग की ओर से यह कदम उठाने की तैयारी है। राजस्थान में एपीसीसीएफ के पद पर अभी 22 अफसर तैनात है। इनमें से दो अफसर वीरेंद्र सिंह और एमके कुरील 31 दिसंबर को रिटायर हो जाएंगे। जबकि, राजीव कुमार त्यागी को प्रमोट करके पीसीसीएफ बनाया जा सकता है। ऐसे में एपीसीसीएफ अफसरों की संख्या 22 से घटकर 19 रह जाएगी। सरकार अगर 1988 बैच के सभी नौ अफसरों को प्रमोट करके एपीसीसीएफ बना देती है तो उनकी संख्या 28 हो जाएगी। इससे प्रदेश सरकार के लिए यह संकट खड़ा हो जाएगा कि इन्हें कहां लगाया जाए। इस स्थिति में नौ में से केवल चार अफसरों को ही एपीसीसीएफ बनाने पर विचार किया जा रहा है, जिससे खाली सीटों को ही भरा जाए। आईएएस और आईपीएस को प्रमोट करने में ऐसी परेशानी नहीं खड़ी हो रही है। दोनों ही सेवाओं में तीन चा चार अफसरों को ही प्रमोट करने की जरूरत पड़ रही है। एपीसीसीएफ के अलावा मुख्य वन संरक्षक, वन संरक्षक और सलेक्शन ग्रेड देने में भी कोई अड़चन नहीं है। केवल संख्या अधिक होने के कारण परेशानी खड़ी हुई है, जिसके कारण सरकार दो चरण में प्रमोशन देने की तैयारी में है।
नए साल में पांच आईएफएस नहीं बन पाएंगे एपीसीसीएफ
hin_Deva hin_Deva hin_Deva